Иако генералисимус Франциско Франко није ушао у рат на страни нацистичке Немачке, дозволио је ступање шпанских добровољаца у немачки Вермахт. На овај начин могао је да одржи неутралност Шпаније и да истовремено узврати Хитлеру услугу за подршку током Шпанског грађанског рата. Шпански министар иностраних послова Рамон Серано Суњер, ("-{Ramón Serrano Súñer}-") предложио је формирање шпанског добровољачког корпуса па је на почетку операције Барбароса Франко послао званичну понуду за помоћ Берлину.